ইরান
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
রাশিদুন খিলাফত
ইয়াজদগিরদ আরেকটি সেনাদল গঠনে ব্যর্থ হন এবং ভবঘুরে হয়ে পড়েন। ৬৪২ খ্রিষ্টাব্দে উমর সমগ্র পারস্য সাম্রাজ্য জয়ের জন্য একটি বাহিনী পাঠান। বর্তমান সময়ের সমগ্র ইরান জয় করা হয়। এরপর বৃহত্তর খোরাসান (আধুনিক ইরানের প্রদেশ খোরাসান ও আধুনিক আফগানিস্তান এর অন্তর্ভুক্ত), ট্রান্সঅক্সানিয়া, বেলুচিস্তান, মাকরান, আজারবাইজান, দাগেস্তান, আর্মেনিয়া, ও জর্জিয়া (রাষ্ট্র) জয় করা হয়। পরবর্তীতে খলিফা উসমানের সময় এসব অঞ্চল পুনরায় জয় করা হয় বিশেষত যেগুলো উমরের শাসনের সময় জয় করা হয়নি। রাশিদুন খিলাফতের সীমানা পূর্বে সিন্ধু নদ ও উত্তরে আমু দরিয়া পর্যন্ত পৌছায়।